<!--t Секуларизъм трябва! (от: Nicky Legion) t-->
<!--d автор: Nicky Legion Един час от тв времето тази сутрин беше отделено за вредата от d-->
<!--tag религия,интернет,секуларизъм tag-->

Един час от тв времето тази сутрин беше отделено за вредата от интернет при децата. Как момиче от Италия умряло, поради неблагоразумието да се включи в Tik-Tok предизвикателство за най-дълго време без дишане. Няма спор, както всички полезни неща, интернет също има опасна страна, пък и не само спрямо децата.
Ако ни нажилят много африкански пчели, ще ни убият. Но пчелната отрова, предложена по подходящ начин и в подходящ момент е полезна.
Значи, решаващо е как възприемаме всички тези отровно-полезни фактори около нас, а не това, че те съществуват.
Друго ме замисли обаче - твърдението на един от говорещите по телевизията, че децата до 14 годишна възраст трябва да бъдат пазени от достъп до интернет.
Но защо никой не излезе със заявление по телевизията, че децата до 14 г. трябва да бъдат пазени от едно много по-отровно чудовище - религията?!
Заради религиозно психясване са изгубени доста повече детски животи. Било, защото сами са си посегнали, било заради основано на религиозни мотиви насилие от родители или попове.

(бел. от Валсо - тук бих добавил и защо никой никога не скочи да протестира срещу непрекъснатата и нарастваща педофилия в Църквата въобще - и в православната, и в католическата?)

![enter image description here][1]


  [1]: https://i.ibb.co/s9DtjmK/Christians-protesting-bulgarian.png

Набожническите ни телевизии призовават за протекция избирателно - от онова, което на тях не им харесва. В този конкретен случай - от интернет.
"Децата под 14 г. възраст нямали изградена преценка за правилно и неправилно, добро и лошо, та приемали всичко според детското си въображение".
Добър ден!!! Сега се сетихте!
А децата под 8 г., които тровите с религия, дали имат критично мислене?!
Толкова загрижени за дечицата изглеждаха, че ми домиля да ги гледам и слушам. Но глас не им се чу, когато религията налетя на децата в училищата. И то не само на навършилите 14 г, възраст, а на 6-7 годишните деца в първи клас. Мълча обществото, мълчаха телевизиите и тия лигави льоловци които тая сутрин се разтапяха от тв-загриженост.
Не е достатъчно да хвърлите един таблет на детето и да му кажете - "айде, бегай, че си имам работа". Трябва и Внимание!
Има и куп приложения, ограничаващи достъпа на децата до опасни приложения и сайтове. Друг въпрос е, че интернет не проповядва "елате в интернет, инак ще бъдете проклети и жестоко наказани". Там децата присъстват само и единствено с разрешението на родителите, които им купуват таблетите.
Но другото чудовище, масово толерирано от обществото - религията, не само, че насила се набутва в съзнанието на децата, но и е заявена като "прелестно добро, което трябва задължително да бъде прието. Но докато
(при правилно използване) интернет може да бъде страхотен трамплин за всяко детско съзнание, поради океаните от познание и отговори в него - с религията не е така.
Религията няма опцията "правилно използване" - опасно отровна е във всичките й измерения. Затова и няма мобилни приложения, които да ограничават религията. Защото тук има само две опции - "религия и оскотяване", или "без религия и свободна личност". Религията няма по-опасна, по-малко опасна, и безопасна част, за да бъдат приложими мобилни апликации към конкретна нейна част. Тя е 100% отрова!
Та умиляващо изглеждащите вайкатори от тазсутрешните тв-блокове, загрижени за протекция на децата от интернет достъп, ми изглеждаха нелепо и трагикомично.
Да ми се вайкате, че децата ви са заплашени от интернет, въпреки възможностите за индивидуална протекция чрез детски профили, а да неглижирате вихрещата се религиозна агресия в СВЕТСКИТЕ училища спрямо 7 годишни деца - е висша форма лицемерие, или израз на робска глупота.
И ако навсякъде отделят тв време да се проповядва колко е вреден интернет за децата и как да ги пазим от него, как пък нито една телевизия не отдели време да предупреди колко е вредна религията и как да предпазим децата от оглупение?! Дори не смея да помечтая за атеистично тв предаване, но поне тематично, в едно предаване, да се даде думата и на атеистичното общество по темата с попското нашествие в училищата.
В набожническото ни общество това е утопична идея, но ако има механизми, с които да пазим децата от рисковете в интернет, то такива механизми трябва да има и за да ги защитим от религията. А те са:
• Запознаване на децата с всички религии по света с еднакъв интензитет и без преференции. Така ще приемат християнството само като една от многото опции на древни човешки въображаемости, или като странни, древни приказки. Налагането насила, че само християнството е единствената правилна посока за добрите, възпитани и достойни хора е брутално посегателство срещу бъдещето на децата. Светът трябва да осъзнае това!
• Достъп на децата до позициите на Атеизма /в представен от атеисти вариант/ , за да бъде и атеистичната идея една от възможните пътеки пред децата, когато дойде време да избират светоглед и житейски позиции. Разбира се, много е важно да има повече атеистична литература. Няколко книги на Докинс и Пажес не са достатъчни.
• Приоритетно изграждане на критично мислене в децата от родителите. Образователната система не е нужно да проповядва атеизъм, а само да върши това, поради което съществува - да преподава ЗНАНИЕ, а религията да бъде прочистена веднага от учебните програми и преместена там, където й е мястото - в църквите.
• На църквите да се разреши да строят църковни училища, където да си преподават религия свободно, но на онези, които сами са пожелали. Съответно - поповете да строят и подържат подобни "училища" с техни средства или с издоените от набожните. А не да се присламчват към към бюджета на държавата и да ползва държавните светски училища не просто безплатно, а.... нали знаете, че на учителите-попове, преподаващи религия в училище им се плащат заплати от държавния бюджет?!

Та, на този фон да мрънкат тв-водещи, че интернет е опасен за деца под 14 г., някак си звучи елементарно и лицемерно.
Докато децата ви ги заразява древен враг, причинил смъртта на милиони и оглупил цивилизацията ни за 1500 години, сте седнали да обвинявате интернет за собственото ви безхаберие!
Решението е просто - задавате в таблетите на децата детски профили (гугъл ги пази достатъчно добре и ви информира подробно какво гледат децата ви), а същевременно изхвърляте религията от училищата, за да освободите умовете на децата от онова зло, за което няма "детски профили", а то напада именно деца.
Да подчертая - от 7 годишна възраст!!!
Интернет им бил крив.... един час тв-време, посветено на протекция на децата от интернет, при положение, че това има сто решения.
И нито минутка за протекция от религия, за която няма лечение. Но... шшшт... тихо, моля! Да не вземем да обидим поповете, че ще вземат да ни обявят за безбожни и ни отиде работното място.
Както и да го въртим - секуларизъм си трябва. И то не либерален, а краен!